**ใบความรู้ที่ ๖ เรื่อง การเลี้ยงสัตว์ในครอบครัว หน่วยที่ ๓ เรื่อง การเลี้ยงสัตว์**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

****

**ภาพประกอบจาก :** [https://fr-fr.facebook.com/](https://fr-fr.facebook.com/2120558257978825/photos/%E0%B8%9B%E0%B8%A5%E0%B8%B2%E0%B8%84%E0%B8%B2%E0%B8%A3%E0%B9%8C%E0%B8%9F-%E0%B8%9B%E0%B8%A5%E0%B8%B2%E0%B8%A1%E0%B8%87%E0%B8%84%E0%B8%A5%E0%B8%81%E0%B8%B2%E0%B8%A3%E0%B8%95%E0%B8%B4%E0%B8%94%E0%B8%A0%E0%B8%B2%E0%B8%9E%E0%B8%9B%E0%B8%A5%E0%B8%B2-%E0%B8%AB%E0%B8%A3%E0%B8%B7%E0%B8%AD%E0%B8%81%E0%B8%B2%E0%B8%A3%E0%B9%80%E0%B8%A5%E0%B8%B5%E0%B9%89%E0%B8%A2%E0%B8%87%E0%B8%9B%E0%B8%A5%E0%B8%B2-%E0%B8%95%E0%B8%A5%E0%B8%AD%E0%B8%94%E0%B8%88%E0%B8%99%E0%B8%81%E0%B8%B2%E0%B8%A3%E0%B8%99%E0%B8%B3%E0%B8%AA%E0%B8%B1%E0%B8%8D%E0%B8%A5%E0%B8%B1%E0%B8%81%E0%B8%A9%E0%B8%93%E0%B9%8C%E0%B8%9B%E0%B8%A5%E0%B8%B2%E0%B8%A1%E0%B8%B2%E0%B8%9B%E0%B8%A3%E0%B8%B0%E0%B8%94%E0%B8%B1%E0%B8%9A%E0%B8%95%E0%B8%81%E0%B9%81/2156098717758112/)

การเลี้ยงสัตว์นั้นส่วนใหญ่จะเลี้ยงไว้เพื่อใช้เกื้อกูลกัน เช่น ถ้าเป็นครอบครัวในชนบท จะเลี้ยงวัวควายไว้ใช้งาน เลี้ยงเป็ด ไก่ ปลา ไว้เป็นอาหาร เลี้ยงนกไว้แข่งขัน ดูเล่นหรือฟังเสียงร้อง เลี้ยงสุนัขไว้คอยเฝ้าบ้านเลี้ยงแมวไว้จับหนู ถ้าในสังคมเมืองจะเลี้ยงสัตว์ชนิดเล็ก คนที่เลี้ยงสัตว์ก็มีหลายเหตุผล บ้างก็เลี้ยงไว้เฝ้าบ้าน บ้างก็เลี้ยงไว้เป็นเพื่อน บ้างก็เลี้ยงไว้ประดับบารมี บ้างก็เลี้ยงไว้เอาบุญ บ้างก็เลี้ยงเพื่อทำเป็นธุรกิจ เป็นต้น ฉะนั้นถ้าจะเลี้ยงก็ต้องดูแลทุกอย่างให้ดี มีความรักและความเมตตาต่อสัตว์เลี้ยง

สัตว์แต่ละชนิด มีพฤติกรรมและสภาพความเป็นอยู่แตกต่างกัน ดังนั้นก่อนที่จะเลี้ยงสัตว์ จึงควรศึกษาธรรมชาติทั่วไปของสัตว์ชนิดนั้น ๆ ให้เข้าใจก่อน เพื่อที่จะเลี้ยงได้อย่างถูกต้องศึกษาข้อมูลที่จำเป็นเกี่ยวกับการเลี้ยงสัตว์ เช่น ชนิดของสัตว์ที่ต้องการเลี้ยง การจัดที่อยู่อาศัย อาหารที่สัตว์กิน วิธีดูแลสัตว์ เป็นต้น

**วิธีการดูแลสัตว์เลี้ยง มีดังนี้**

๑. จัดที่อยู่ให้เหมาะสมกับสัตว์ และรักษาความสะอาดที่อยู่ของสัตว์เลี้ยงอยู่เสมอ

๒. จัดอาหารให้เหมาะสม และเพียงพอกับสัตว์

๓. คอยดูแลรักษาเมื่อสัตว์เลี้ยงเจ็บป่วย

๔. คอยระวังไม่ให้สัตว์ที่เป็นศัตรู มาทำอันตรายสัตว์เลี้ยง

๕. นำสัตว์เลี้ยงไปฉีดวัคซีนเพื่อป้องกันโรคต่าง ๆ

ปัจจุบันผู้คนส่วนใหญ่มักนิยมเลี้ยงสัตว์เลี้ยง เป็นเพื่อนประจำบ้าน และจะเลี้ยงไว้อย่างน้อย ๑ ชนิด และสัตว์เลี้ยงที่ติดอันดับ ๓ อันดับ ได้แก่ หมา แมว และปลา นอกจากนั้น ก็ได้แก่ นก ม้า หนู กระรอก สัตว์เลื้อยคลานและสัตว์แปลกอย่างอื่น ตามสถานที่อยู่อาศัยจะอำนวยให้

**ประโยชน์ของการเลี้ยงสัตว์ในครอบครัว มีดังนี้**

๑. ช่วยให้ผู้เลี้ยงมีสุขภาพกาย และสุขภาพจิตที่ดี เพราะการเลี้ยงสัตว์เป็นการฝึกฝนให้ผู้เลี้ยงเป็นผู้ที่มีความเมตตากรุณาต่อสัตว์ ทำให้ผ่อนคลายจาก ความตึงเครียด และมีสุขภาพจิตที่ดี ในขณะเดียวกันการเลี้ยงสัตว์ยังเป็นการออกกำลังกายในการปฏิบัติดูแลรักษาสัตว์เลี้ยงทำให้ผู้เลี้ยงมีสุขภาพกายที่ดีอีกด้วย เช่น การพาสุนัขเดินเล่น การล้างและการจัดแต่งตู้ปลา การทำความสะอาดกรงนก เป็นต้น

๒. ช่วยให้ผู้เลี้ยงมีอาหารไว้รับประทานภายในครอบครัว ในกรณีที่เลี้ยงสัตว์เพื่อเป็นอาหาร เช่น การเลี้ยงไก่เพื่อนำเนื้อและไข่มาเป็นอาหาร

๓. ช่วยให้ผู้เลี้ยงมีแรงงานจากสัตว์ไว้ช่วยในการทำงาน เพราะการทำการเกษตรบางอย่างยังต้องอาศัยแรงงานจากสัตว์ เช่น การใช้แรงงานจากควายในการไถพรวนดินเพื่อปลูกพืช การใช้แรงงานจากช้างในการลากท่อนซุง

๔. ช่วยให้มีปุ๋ยที่ได้จากมูลสัตว์มาใช้ในการปลูกพืช เช่น มูลวัว มูลควาย มูลเป็ด-ไก่ มูลค้างคาว

๕. การเลี้ยงสัตว์ทุกประเภทผู้เลี้ยงสามารถยึดเป็นอาชีพได้ เช่น การเลี้ยงและการเพาะพันธุ์ปลาสวยงามเพื่อจำหน่าย

**ใบความรู้ที่ ๖ เรื่อง การเลี้ยงสัตว์ในครอบครัว หน่วยที่ ๓ เรื่อง การเลี้ยงสัตว์**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

ชื่อ-นามสกุล ...................................... เลขที่..............ชื่อ-นามสกุล ...................................... เลขที่.........

ชื่อ-นามสกุล ...................................... เลขที่..............ชื่อ-นามสกุล ...................................... เลขที่.........

**คำชี้แจง** ให้นักเรียนแบ่งกลุ่มเลือกสัตว์เลี้ยงที่ครอบครัวนักเรียนเลี้ยงมา ๑ ชนิด และตอบคำถาม ดังนี้

๑. บรรยายการเลี้ยงสัตว์ในครอบครัวที่นักเรียนเลี้ยงอยู่ตามสภาพจริง

ชนิดสัตว์เลี้ยง..............................................................ชื่อ.........................................................................

วิธีการเลี้ยง

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

๒. จากความรู้ที่ได้ศึกษาวิธีการเลี้ยงสัตว์ในครอบครัวแล้ว นักเรียนคิดว่ามีปัญหาหรือข้อบกพร่องจากการเลี้ยงสัตว์ของนักเรียน มีอะไรบ้าง และมีวิธีการแก้ไขอย่างไร

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................